《乘月夜发二鼓至甲马营》
明代·程敏政

晓色苍苍下武城，解舟还趁月中行。河流曲写之玄字，渔唱清传欸乃声。

随处倚篷吟不尽，迩来欹枕梦难成。灯前未暇呼津吏，问是何年甲马营。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。